**מכרז פומבי 93-1256/24 אספקת שירותי הובלה, שינוע וסבלות עבור מחוז חיפה וגליל מערבי של שירותי בריאות כללית**

1. שירותי בריאות כללית (להלן גם: "**הכללית**" או "**המזמינה**") מזמינה בזאת הצעות מחיר להתקשרות שעניינה אספקת שירותי הובלה, שינוע וסבלות עבור מחוז חיפה וגליל מערבי של שירותי בריאות כללית (להלן: "**השירותים**"), והכל כמפורט בכתב ההזמנה ובכל יתר מסמכי המכרז המפורטים להלן.
2. תקופת ההתקשרות הינה ל-60 (שישים) חודשים בכפוף לתנאי ההסכם שיחתם בין הצדדים.
3. ההתקשרות בין כללית לבין המציע הזוכה תהא התקשרות מסגרת והזמנת השירותים תיעשה מעת לעת, בהתאם לצורך, על ידי כללית. כללית אינה מחויבת להזמין מהזוכה את השירותים בין בתקופה מסוימת ובין בתקופת ההסכם כולה, והזוכה מוותר על כל טענה, דרישה או תביעה בהקשר זה, לרבות בקשר לכמות, שינוי, הפחתה, היקף או תדירות ההזמנות.
4. **תמצית דרישות הסף להשתתפות במכרז (הנוסח המלא והמחייב קבוע במסמכי המכרז)**:
	1. על כל מציע להיות בעל כל אישור הנדרש על פי חוק עסקאות גופים ציבוריים, התשל"ו-1976.
	2. המציע בעל מחזור כספי שנתי מאספקת שירותים כגון השירותים נשוא המכרז בישראל בהיקף כספי של 1,000,000 (מיליון) ₪ (כולל מע"מ) לפחות במהלך 2 (או יותר) מבין השנים 2021, 2022 ו-2023.
	3. נכון למועד האחרון להגשת ההצעות, בחזקתו ובשימושו הבלעדי של המציע (בין בדרך של בעלות, בין בדרך של ליסינג ובין בדרך של הרשאה שניתנה לו על ידי הבעלים הרשומים של כלי הרכב) כמות רכבים מסחריים בעלי רישיונות רכב תקפים, הכוללים לפחות את כמות וסוגי הרכבים הבאים (במצטבר):
		1. 2 משאיות עם משטח הרמה של 8 טון לפחות.
		2. רכב מסחרי עד 3.5 טון (כדוגמת סיטרואן ברלינגו או שווה ערך).
		3. רכב מסחרי עד 4 טון (כדוגמת פורד טרנזיט או שווה ערך (.
	4. במהלך 12 חודשים רצופים מתוך 24 החודשים שקדמו למועד האחרון להגשת ההצעות במכרז, המציע סיפק שירותים כדוגמת השירותים נשוא מכרז זה ללקוח אחד לפחות שלו 200 נקודות הפצה קבועות או יותר;

או לחילופין

במהלך 12 חודשים רצופים מתוך 24 החודשים שקדמו למועד האחרון להגשת ההצעות במכרז, המציע סיפק שירותים כדוגמת השירותים נשוא מכרז זה ל-3 לקוחות לפחות, אשר לכל אחד מהם 70 נקודות הפצה קבועות או יותר.

ויודגש – על החודשים שבהם סופקו השירותים לכל אחד מ-3 הלקוחות להיות חופפים.

1. המציע יהיה אחראי לבדיקת תנאי המכרז, לרבות פרטי ותנאי ההתקשרות וכל מידע רלוונטי אחר. להסרת ספק, התנאים המפורטים במודעה זו הנם תמצית תנאי הסף לצורך השתתפות במכרז. אי עמידת המציע בתנאי הסף עלולה להביא לפסילת הצעתו. **כל יתר התנאים והמסמכים מפורטים בהרחבה בשאר מסמכי המכרז.**
2. שאלות ובירורים לגבי המכרז ניתן להעביר לכללית, באמצעות מערכת המכרזים המקוונת רמדורנט, **וזאת עד ליום 7/7/2024 בשעה 12:00.**
3. מובהר, כי את כל מסמכי המכרז יוריד המציע מאתר האינטרנט שכתובתו www.clalit.org.il (לתמיכה טכנית התקשרו לטלפון: 03-7667777 שלוחה 1 בימים א'-ה' בין השעות 8:00-18:00). את הצעתו הכספית, בצירוף כל מסמכי המכרז חתומים (בין אם בחתימה אלקטרונית ובין אם בחתימה ידנית וסריקת החומר למערכת), יגיש המציע לתיבת מכרזים אלקטרונית במערכת רמדור נט בכתובת ramdor.net, **זאת עד ליום 21/7/2024 בשעה 12:00** (להלן: "**המועד האחרון להגשת ההצעות**"). לא תתקבל הצעה שהוגשה לתיבת המכרזים לאחר המועד האחרון להגשת ההצעות.
4. כללית תהיה רשאית להאריך או לשנות כל אחד מהמועדים הנקובים במכרז, לפי שיקול דעתה הבלעדי מכל סיבה שתמצא לנכון ובכל מועד שתמצא לנכון, לרבות במועד האחרון להגשת ההצעות.
5. מודעה זו (לצד כתב ההזמנה ויתר מסמכי המכרז) מתפרסמת גם באתר כללית- מדור מכרזים: www.clalit.co.il וניתן להורידם מאתר הכללית. על המציעים החובה להתעדכן בכל פרסום ו/או עדכון הנוגע למכרז, לרבות מועדים הנקובים במודעה זו.

**שירותי בריאות כללית**

מודעה זו (לצד כתב ההזמנה ויתר מסמכי המכרז) מתפרסמת גם באתר כללית: [www.clalit.co.il](http://www.clalit.co.il).